Un incendiu puternic a izbucnit, în noaptea de duminică spre luni, la Judecătoria Cornetu, din județul Ilfov, iar pompierii au intervenit pentru a lichida flăcările.
Incendiul se manifestă la mansarda clădirii aflate pe Șoseaua Alexandriei, localitatea Cornetu, pe o suprafață de circa 1500 de metri pătrați, iar flăcările s-au extins rapid din cauza vântului, conform Știri pe surse.
Pompierii au intervenit pentru a stinge focul atât din interior, cât și din exterior, sperând că vor proteja dosarele. Aceștia au sosit cu 14 autospeciale de stingere, 4 cisterne, 3 autospeciale de intervenție și salvare de la înălțime, o autospecială de descarcerare și 2 ambulanțe SMURD.
Din fericire, până în acest moment, nu există nicio victimă.
Circulația în zonă a fost restricționată pentru ca echiăajele de salvare să poată interveni și să asigure condițiile necesare pentru lichidarea focului.